钦定古今图书集成/理学汇编/文学典/第093卷 > 许继
## 钦定古今图书集成/理学汇编/文学典/第093卷 > 许继

按《浙江通志》：“继，宁海人。性质高朗，童时志意已如成
人，作《观乐》九诗，宋学士见而赏之，益刻意经学，玩心
天人，究极深微，以古贤哲自勉。尤善于古诗，力逼汉
魏，有《观乐生集》。洪武中，荐授本邑训导。年三十七卒。
方逊志铭其墓曰：‘予取友二十年，所交海内知名之
士甚众。考其所有，莫有如吾许君者’。”